Ichki ishlar vazirining o‘rinbosari Prezident maslahatchisiga o‘rinbosar etib tayinlandi

O‘zbekiston Prezidentining 29-yanvardagi farmoni bilan Doniyor Qodirov Prezidentning huquqni muhofaza qiluvchi va nazorat organlari faoliyatini muvofiqlashtirish masalalari bo‘yicha maslahatchisi o‘rinbosari lavozimiga tayinlandi.

Yangi lavozimga tayinlangani munosabati bilan Qodirov ichki ishlar vazirining transport va turizm obyektlarida xavfsizlikni ta’minlash bo‘yicha o‘rinbosari lavozimidan ozod etilgan.
Mazkur lavozimda ishlab kelayotgan Ulug‘bek Toshxo‘jayev esa boshqa ishga o‘tishi munosabati bilan maslahatchi o‘rinbosarligidan ketgan bo‘lib, hozircha uning qayerga o‘tayotganiga aniqlik kiritilmagan.
Avvalroq Jismoniy tarbiya va sport vaziri Dilmurod Nabiyev lavozimidan ozod etilgan edi.
 “Ayrim amaldorlar aravani tortmayapti”. Shavkat Mirziyoyev yaqin kunlarda bir nafar hokim va vazir lavozimini tark etishini ma’lum qildi